da da da da da da nb da da da da da da da en da en da da da da it da da da la da da en en en
Åbnerne skiltes i de to finalekampe ved 132 og 209, så det gav grunden til det 17. drenge-DM - Svanholm Cricketklub
Torsdag d. 20. september 2018 kl. 15:45 af Henrik Pfaff
Man må nok sige, at Lucky Ali og Musa Mahmood valgte ”forkert”, da de gik ind og åbnede i drengesemifinalen mod AB/KB og finalen mod Glostrup. Mod AB/KB skiltes de ved 132 (Lucky ude for 69, Musa gik hurtig efter for 63) og i finalen mod Glostrup gik Musa først ved 209 og Lucky gik not out med 103 (hans første century for Svanholm, han har lavet et for DCF)
Lucky kender attituderne fra de store kampe
Der hvor de fejlede var, at hvis de havde ambitioner om at sætte en gærderekord, så er 1. gærderekorden hos drenge svær at komme i nærheden af. Den blev lavet i 2014 i en semifinale mod Skanderborg af Jonas Henriksen og Saud Munir.
Men uden at genere Skanderborg alt for meget var der noget mere klasse over de to modstandere her.
Glostrup, som vi slog i finalen, vandt faktisk den sjællandske drengerække foran os og slog os i den sidste ordinære kamp.
Fra gærdestanden mellem de to Musa battende og Lucky
Musa har lært sin teknik
I den tilsvarende kamp mellem de to årgange for to år siden i lilleputfinalen vandt Glostrup. De har en 3-4 garderhøje spillere og et par stykke er fast inventar på Glostrups 1. senior, der denne sæson vandt 2.divsion.
Glostrup gravede sin defensive grav
I finalen trak Glostrup marken tilbage fra start. Det var lige ”mad for mons” for vore to åbnere De scorede masser af enere og grænseslagene kom først langt henne.
Musa blev grebet ved 90 i forsøget på at nå sit century – halvlegen have indtil da været fornemt spillet og chancefri. Musa kan drive smukt, det er typisk for en venstrehånd som Lucky, at det ikke er hans foretrukne. Men hvem siger, at man skal være færdiguddannet som 1.ste års dreng.
215/3 blev totalen – ikke umuligt for Glostrups ret rutinerede spillere. Men finalespillets største positive overraskelse set med Svanholm-briller var venstrehånden Zaid Sethi. Han spillede sin første cricketkamp i sidste års finalerunde og i begge kampe var det ham, der ødelagde det for modstanderne ved at tage deres åbnere hurtigt. Her endte han med 2/23. Hans svaghed er at ville kaste for hurtigt. Når han holder sig til medium er hans venstrearms inswingere giftige. Jønsson mente at han lignede en ung Flemming Søegaard i sin aktion.
Vi var derefter lidt længe om at dreje gaflen rundt. Fra 3 gærder for 10 gik Glostrup til 5 for 100, før vi førte det tunge, men alligevel meget lette og spinkle skyts ind i kampen, lilleputten Harris Raswan, der med sine offspinnere havde en stor weekend. Her tog en 3 for 12 og Glostrup ude i den 27 over for 106 – eller 109 for lidt.
Semifinalen stod mod AB/KB, der havde alle den gamle storspiller Aftab Ahmeds trillinger med. De to Bilal og Aden har tilbragt de meste af vinteren på Svanholm Park sammen med vores, mens den tredje gør sig mest i bokseringen, hvor han er dansk ungdomsmester i en klasse. Bilal har nogle gevaldigt flotte kasteresultater med sig fra KB’s 2. hold i 2. division, så ham behandlede Musa og Lucky med omhu og han fik liden succes. Musa (63) og Lucky (69) var begge ude ved 127 i over nr. 26, men her viste vi at vi kunne byde på flere gærdetalenter. Vort kastetalent Zaaid Sethi gik med stor selvtillid ind og lavede 23 not out og med lidt større fik han totalen op på 187/5 – på en lille bane ikke nogen sikker sejrstotal. Men som i finalen tog Zaid Sethi de to åbnere og endte med 2/24 på seks overe. En af Aftab Ahmed-trillingerne Bilal var tilbage og holdt sammen på det kombinerede holds halvleg, som blev totalt smadret af vores lille offspinner Harris Raswan, der tog 5 gærder for 13 på seks vore. KB/AB ude for 112 eller 76 for lidt.
Det var vores 17. danske drengemesterskab
Modstanderne sejlede rundt, når Harris Raswan smed sin offspinnere. Her et ef hans 8 ofre -for 25 point i alt i de to kampe
Stående bagest fra venstre: Taemur Baig, Ahmed Raza, Sami Ullah Ahmed, Zaid Sethi, Awais Baig, Saif Ahmad, træner. Midterste række: Adyan Hussain, Lucky Malik, Musa Mahmood, Harris Raswan, Hasan Akhter. Liggende: Ahsan Rehman, Mohiz Akhtar
DM-pokalen er udsat af Jønsson - en af hans gamle bordtennispokaler - man of te matchhandskerne til Lucky af DCF ved landstræneren Jeremy Bray